*RASEINIŲ RAJONO SAVIVALDYBĖS ADMINISTRACIJOS*

*ŠVIETIMO IR SPORTO SKYRIUS*

**AIŠKINAMASIS RAŠTAS**

**Dėl TARYBOS sprendimo „DĖL SUTIKIMO REORGANIZUOTI RASEINIŲ R. NEMAKŠČIŲ DARŽELĮ, PRIJUNGIANT PRIE RASEINIŲ R. NEMAKŠČIŲ MARTYNO MAŽVYDO GIMNAZIJOS“ projekto**

2020 m. kovo 10 d.

Raseiniai

|  |
| --- |
| **1. Parengto projekto tikslai ir uždaviniai.** |
| Projekto tikslas – teikti tarybos sprendimo projektą dėl sutikimo reorganizuoti Raseinių r. Nemakščių darželį, prijungiant prie Raseinių r. Nemakščių Martyno Mažvydo gimnazijos.Vadovaujantis Lietuvos Respublikos civilinio kodekso 2.95 straipsnio 2 dalimi, 2.97 straipsnio 3 dalimi, 2.99 straipsnio 1 ir 2 dalimis, 2.101 ir 2.103 straipsniais, Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos biudžetinių įstaigų įstatymo 4 straipsnio 1 ir 2 dalimis, 3 dalies 4 ir 7 punktais, 14 straipsnio 4 dalimi, Lietuvos Respublikos švietimo įstatymo 44 straipsnio 2 dalimi, Raseinių r. Nemakščių darželis, iki 2020-08-31 bus reorganizuotas prijungimo būdu prie Raseinių r. Nemakščių Martyno Mažvydo gimnazijos. |
| **2. Kokių pozityvių rezultatų laukiama.** |
| Tik optimaliai sutvarkyta mokyklų sistema, kuri tolygiai užtikrina gerą vaikų ugdymo kokybę tiek mieste, tiek kaime, sudaro prielaidas mažinti žmonių socialinę atskirtį ir jaustis gerai. |
| **3. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.** |
| Neigiamų pasekmių nėra. |
| **4. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.** |
| Projektas antikorupcijos komisijos svarstymui neteiktinas. |
| **5. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.** |
| Pagal 2019 m. rugsėjo 1 d. duomenis Raseinių r. Nemakščių darželyje ugdosi 39 vaikai. Raseinių r. Nemakščių Martyno Mažvydo gimnazijoje mokosi 180 mokinių.Po reorganizacijos veiktų Raseinių r. Nemakščių Martyno Mažvydo gimnazija, vykdanti ikimokyklinio, priešmokyklinio, pradinio, pagrindinio ir vidurinio ugdymo programas. Įstaigoje ugdytųsi 219 vaikų. Po reorganizacijos, įstaigos valdymui skyrus 2,5 etato, Raseinių rajono savivaldybė sutaupytų 30,3 procentus lėšų skiriamų minėtų įstaigų valdymui.Sprendimo projektas suderintas su rajono Savivaldybės administracijos direktoriumi, Teisės, personalo ir civilinės metrikacijos skyriaus vyriausiuoju specialistu. Bendrųjų reikalų ir informacinių technologijų skyriaus vyriausiuoju specialistu (kalbos tvarkytoju). Pastabų nėra. |
| **6. Numatomo teisinio reguliavimo poveikio vertinimas (norminio pobūdžio teisės aktams).** |
| Nereikalingas |
| **7. Projekto autorius ar autorių grupė.** |
| Švietimo ir sporto skyrius. |

Švietimo ir sporto skyriaus vedėja (parašas) Modesta Lukoševičienė